Практыкаванне 30

**Э э**

|  |
| --- |
| Словы на Э – доўгія і незвычайныя, бо ў сваёй большасці запазычаныя з іншых моў. Намалюй іх! |

|  |  |
| --- | --- |
| *Знайдзі ды выкрэслі ўсе літары Ь. Колькі іх?**Як правільна абыходзіцца з агнём, каб не апячыся і не нарабіць бяды?* | ПЯКУЧЫ ГОСЦЬЗавёўся ў запальнічцы госць, Пякучы, небяспечны. Націсне запальнічку хтось - І выскачыць агеньчык. Ты, калі ласка, зразумей: Агонь - не цацка для дзяцей! |

**У Княстве Маўляндыя жывуць літары, то пасварацца, то памірацца, і ў кожнай – свой, адметны характар.**

**Чаму О ды Э заўсёды пад націскам**

**Крыўдавала літара Э, што ў канцы абэцэды стаіць. Добра яшчэ, каб у самым-самым канцы, як задавака-Я – хоць нейкая адметнасць! А тут трэцяя з канца. Смешна ды сорамна ўзгадаць. “Э-э-эх”,- думала літара Э.- “З такім месцам у шыхце кар’еры не зробіш.” І думала яна так, пакуль не пасябравала з літарай О. А тая і параіла: “Раз мы з табой ані першыя, ні апошнія, трэба нам неяк вылучыцца.” А каб вылучыцца, заўсёды два спосабы ёсць: зрабіць нешта добрае альбо дурасць нейкую выкінуць. Да добрага не дайшло. Вырашылі О ды Э схавацца, каб усе за іх хваляваліся. Так і зрабілі. Шмат часу прайшло ці не, але заўважылі іншыя літары, што тых дзвюх няма. Сталі гукаць, шукаць. Пачулі О ды Э, што шукаюць іх, узрадаваліся, але сядзяць, не адклікаюцца, каб мацней сябры хваляваліся. Але тут нехта ззаду падышоў, ды як штурхне ў плечы адну, а тады другую! Гэта Націск, над усімі галоснымі наглядчык, адшукаў нягодніц. І з таго часу вачэй з іх не спускае. А як толькі сыдзе націск на іншы склад, як О ды Э прэч кідаюцца з усіх ног, і даводзіцца за іх літары А працаваць.**

|  |
| --- |
| *Пастаў націск у парах слоў, паназірай сам за паводзінамі О ды Э:***сэрца – сардэчны, кот – каціны, просім – прасілі, крэйда – крэйдавы,** **Рома – Раман, гэблік – габляваць, рэзаць – выразаць, вока - вочы.** |

**Прыходзь на наступныя заняткі!**